REPUBLICA MOLDOVA РЕСПУБЛИКА МОЛДОВА

Moldova1

**CONSILIUL RAIONAL РАЙОHНЫЙ СОВЕТ**

**ŞOLDĂNEŞTI ШОЛДЭНЕШТЬ**

or. Şoldăneşti, st. 31 August, 1 г. Шолдэнешть, ул. 31 Августа, 1

tel: (272) 2-26-50, fax: (272) 2-20-57 тел: (272) 2-26-50, фax (272) 2-20-57

E-mail: [consiliu@soldanesti.md](mailto:consiliu@soldanesti.md) E-mail: [consiliu@soldanesti.md](mailto:consiliu@soldanesti.md)

# D E C I Z I E nr..7-12

din 10 decembrie 2021

Cu privire la aprobarea Regulamentului

de organizare şi desfăşurare a concursului

raional „Cei mai dotaţi elevi din instituţiile

de învăţământ preuniversitar ale raionului Şoldăneşti în

anul de studii 2021 - 2022”

În conformitate cu art.43 alin.(1), lit.”s” a Legii Republicii Moldova privind Administraţia Publică Locală nr.436-XIV din 28.12.2006, art.141 al Codului Educaţiei nr.152 din 17 iulie 2014 şi în scopul dezvoltării aptitudinilor şi capacităţilor intelectuale individuale ale elevilor din raionul Şoldăneşti, Consiliul raional **DECIDE:**

I. Se aprobă Regulamentul de organizare şi desfăşurare a concursului raional “Cei mai dotaţi elevi din instituţiile de învăţământ preuniversitar ale raionului Şoldăneşti în anul de studii 2021-2022” (anexa nr.1).

II. Se aprobă componenţa nominală a comisiei de evaluare a dosarelor candidaţilor la concurs (anexa nr.2).

III. Direcţia de Învăţământ Şoldăneşti va aduce la cunoştinţa instituţiilor de învăţământ Regulamentul de organizare şi desfăşurare a concursului raional “Cei mai dotaţi elevi din instituţiile de învăţământ preuniversitar ale raionului Şoldăneşti în anul de studii 2021-2022” şi va acumula dosarele candidaţilor la concurs.

IV. Consiliul raional va aloca lunar 7000 lei din soldul disponibil pentru bursele câştigătorilor la concurs conform deciziei comisiei de evaluare.

V. Se desemnează responsabil pentru realizarea prezentei decizii şeful Direcţiei Învăţământ, dna Violeta Popa.

VI. Controlul executării prezentei decizii se atribuie comisiilor Consultative de Specialitate „Activități economico-financiare, agricultură, industrie și comerț”, „Învățământ, cultură, turism, sport și culte”.

Secretarul consiliului raional Liubovi Vidraşco

AVIZAT:

Specialist principal în probleme juridice Vladimir Coreţchi

Şef DÎ Violeta Popa

Anexa nr.1

R E G U L A M E N T

de organizare şi desfăşurare a concursului raional

„Cei mai dotaţi elevi din instituţiile de învăţământ preuniversitar

ale raionului Şoldăneşti în anul de studii 2021-2022”

***Dispoziţii generale***

**I.** Regulamentul de organizare şi desfăşurare a concursului raional „Cei mai dotaţi elevi din instituţiile de învăţământ preuniversitar ale raionului Şoldăneşti în anul de studii 2021-2022” (în continuare Regulament) este elaborat în conformitate cu Codul Educației al Republicii Moldova Titlul X, Capitolul II, Articolul 141 alineatul (1) precum și la solicitarea cadrelor didactice și de conducere din instituțiile de învățământ din raion.

**II.** Scopul Regulamentului:

* stimulărea elevilor pentru obţinerea performanţelor academice deosebite;
* activizarea participării elevilor la activităţile ştiinţifice, la viaţa socială a raionului;
* dezvoltarea capacităților în domeniul sportului, aptitudinilor și talentului în domeniul artei.

***Proceduri şi criterii de selectare***

**III.** Selectarea candidaţilor se efectuează în cadrul asigurării unui înalt nivel de instruire şi educaţie al elevilor, aprecierii succeselor obţinute de ei, sprijinirea lor materială.

**IV.** Candidaţii vor fi selectaţi prin concurs, în baza ofertelor, prezentate de instituţiile de învăţământ preuniversitar.

**V.** Bursele sunt alocate de către Consiliul Raional.

**VI.** La concurs participă elevii claselor VI - XII a instituţiilor de învăţământ din raionul Şoldăneşti.

**VII.** La baza selectării stau următoarele criterii:

**1.Nota medie.**

**1.1.În treapta gimnazială** media notelor în anul de studii 2020 – 2021 și I semestru al anului de studii 2021-2022 nu mai mică de 9,4 și calificativul ”FB” la disciplinele cu calificative;

**1.2.În treapta liceală** media notelor în anul de studii 2020 – 2021 și I semestru al anului de studii 2021-2022 nu mai mică de 9,2 și calificativul ”FB” la disciplinele cu calificative;

**2. Performanțe individuale deosebite:**

* deţinerea diplomelor de gradul I şi II la olimpiada raională în anii calendaristici 2020 - 2021;
* deținerea diplomelor de gradul I, II, III şi menţiune la olimpiadele republicane în anii calendaristici 2020 - 2021;
* performanţe individuale deosebite în activităţi extraşcolare:
* deținerea diplomelor de gradul I şi II la concursurile și competițiile sportive raionale;
* deținerea diplomelor de gradul I , II, III și mențiune la concursurile și competițiile sportive republicane și internaționale.

**VIII.** La încheierea preselecţiei comisia din instituţia de învăţământ întocmeşte dosare pentru fiecare candidat.

Dosarul candidatului va conţine următoarele documente:

* recomandarea consiliului profesoral, semnată de directorul instituţiei de învăţământ;
* media notelor și calificativul ”FB” pentru anul de studii 2020-2021 și I semestru al anului de studii 2021-2022;
* copia documentelor care confirmă rezultatele obţinute la olimpiade şi concursuri raionale, republicane, internaționale;
* curriculum-vitae al candidatului.

**IX.** Dosarele candidaţilor vor fi depuse la Direcţia Învăţământ până la 06.01.2022.

**X.** Comisia de evaluare va examina dosarele şi până la 15.01.2022, va selecta cei mai dotaţi elevi, conform p.VI, VII al Regulamentului. În cazul când sunt mai mulți candidați care întrunesc criteriile ce stau la baza selectării, criteriul principal va fi nota medie și calificativul ”FB” la disciplinele cu calificative.

**XI.** Valoarea burselor lunare:

|  |  |  |  |
| --- | --- | --- | --- |
| Treapta de învăţământ | Numărul de burse | Suma unei burse(lei) | Suma totală (lei) |
| Treapta liceală (clasele X-XII) | 30 | 150 | 4 500 |
| Treapta gimnazială (clasele VI-IX) | 25 | 100 | 2 500 |

**XII.** Elevii claselor VI, VII, VIII, X, XI vor beneficia de bursă pentru perioada anului calendaristic 2022 în condițiile în care își fac studiile în una din instituţiile de învăţământ din raion .

**XIII.** Elevii claselor a IX şi XII vor beneficia de burse pe perioada ianuarie-iunie 2022.

**XIV.** Elevii claselor a IX vor beneficia de burse în sumă de 100 lei lunar pentru lunile iulie- decembrie 2022 în condiţiile când îşi continuă studiile în clase de liceu în una din instituţiile de învăţământ din raion.

**XV.** Comisia de evaluare este în drept de a modifica numărul de burse de la o nominaţie la alta în cazul în care la una din nominaţii nu se completează toate bursele, dar la alta sunt mai mulţi candidaţi care întrunesc criteriile conform ***Procedurii şi criteriilor de selectare*** , dar nu mai multe burse decât numărul stipulat în p.XI al Regulamentului.

Anexa nr.2

**COMISIA DE EVALUARE**

a dosarelor candidaţilor la concursul raional „Cei mai dotaţi elevi

din instituţiile de învăţământ preuniversitar

ale raionului Şoldăneşti în anul de studii 2021-2022”

1. , membru al comisiei.

Notă informativă

la proiectul de decizie

„Cu privire la organizarea şi desfăşurarea concursului raional „Cei mai dotaţi elevi din instituţiile de învăţământ preuniversitar ale raionului Şoldăneşti în anul de studii 2021-2022”

|  |
| --- |
| **1.Denumirea autorului și, după caz, a participanților la elaborarea proiectului** |
| Proiectul Deciziei Consiliului Raional „Cu privire la organizarea şi desfăşurarea concursului raional „Cei mai dotaţi elevi din instituţiile de învăţământ preuniversitar ale raionului Şoldăneşti în anul de studii 2021-2022 ” a fost elaborat de către Direcția Învățământ cu consultarea echipelor manageriale ale instituțiilor de învățământ din raion. |
| **2. Condițiile ce au impus elaborarea proiectului de act normativ și finalitățile urmărite** |
| Conform Codului Educației al Republicii Moldova Titlul X Administrarea sistemulu de învățământ, Capitolul II. Atribuţiile autorităţilor administraţiei publice locale în domeniul educaţiei, Articolul 141. Atribuţiile autorităţilor administraţiei publice locale de nivelul al doilea şi ale UTA Găgăuzia în domeniul educaţiei, alineatul (1) Autorităţile administraţiei publice locale de nivelul al doilea şi ale UTA Găgăuzia, în limitele competenţelor stabilite de legislaţie, au următoarele atribuţii în domeniul educaţiei: litera h) susţin şi încurajează participarea elevilor la concursuri şi olimpiade şcolare**.** Acordarea burselor de performanţă are scopul stimulării elevilor pentru obţinerea performanţelor academice deosebite, de a face mai activă participarea lor la activităţile ştiinţifice, la viaţa socială a raionului, să-şi dezvolte capacitățile în domeniul sportului, aptitudinile și talentul în domeniul artei. Este necesar de a lucra independent cu elevii dotaţi la nivel de instituție și raion, deoarece elevii dotaţi reprezintă baza pentru lotul olimpic raional la olimpiadele republicane. |
| **3.Principalele prevederi ale proiectului și evidențierea elementelor noi** |
| Acordarea burselor de performanță elevilor cu rezultate academice deosebite și rezultate obţinute la olimpiadele raionale /republicane la disciplinele de studii, performanţe individuale în sport, artă sau rezultate deosebite la alte concursuri de nivel raional, republican, internațional.În condițiile de participare la concurs au fost incluși elevii claselor a VI-a, care participă la diverse concursuri. Săa majorat numărul de burse în treapta gimnazială de la 20 la 30 și în treapta liceală de la 25 la 30. |
| **4.Fundametarea economico-financiară.** |
| Conform Regulamentului vor fi selectați 55 de elevi, care vor beneficia de 25 burse de performanţă în treapta gimnazială a câte 100 lei lunar şi 30 burse de performanță în treapta liceală a câte 150 lei lunar. Total – 7 000 lei lunar. |
| **5.Modul de încorporare a actului în cadrul normativ în vigoare.**  Proiectul se încorporează în sistemul actelor normative și nu va necesita modificarea altor acte |
| 6.**Constatările expertizei juridice.** Proiectul de decizie a fost avizat de către specialistul principal în probleme juridice, şeful Direcției finanţe, secretarul consiliului. |
| 7. **Avizarea şi consultarea publică a proiectului.** În scopul respectării prevederilor Regulamentului cu privire la procedurile de asigurare a transparenţei în procesul de elaborare şi adoptare a deciziilor de către Consiliul raional Şoldăneşti aprobat prin decizia nr.4-8 din 30.05.2013, proiectul cu informaţia anexată a fost publicat pe pagina web a Consiliului raional [www.soldanesti.md](http://www.soldanesti.md), la directoriul **Transparenţa decizională**. |

Şef DÎ Şoldăneşti V. Popa